Уроборос (ալբոմ)

«Уроборос» («Ուրոբորոս»), ղազախ հիփ հոփ կատարող Սկրիպտոնիտի երրորդ և չորրորդ ստուդիական ալբոմները, թողարկված 2017 թվականի դեկտեմբերի 16-ին Gazgolder լեյբլի շրջանակներում։ Բաղկացած է երկու մասերից. «Улица 36» («36 փողոց») և  «Зеркала» («Հայելիներ»), և կրում է հայեցակարգային բնույթ։

Ալբոմի պատմություն 
Սկզբում Սկրիպտոնիտը նախատեսել էր ալբոմը թողարկել «Дом с нормальными явлениями» (Նորմալ երևույթներով տունը) ալբոմի հետ նույն օրը՝ 2015 թվականին, որն այդ ժամանակ կոչվում էր 3P, այնուհետև «Отель „Эверест“», սակայն ալբոմի վրա աշխատանքները երկարեցին մինչև երկու տարի։ Ձայնագրությունը բազմաթիվ փոփոխությունների է ենթարկվել. թրեպային հնչողությունից այն վերածվեց ռեփի, թրեպի, սոուլի և ռոքի։ Սկրիպտոնիտի խոսքերով՝ սկզբում նախատեսվում էր թողարկել մոտ քսան երգեր, սակայն դրանք իրեն չէին գոհացնում, «Уроборос»-ում ամենաթույլ մակարդակին նույնիսկ չէին բավարարում դրանք, ուստի մի շարք երգեր անըդհատ հանվում էին ալբոմից։ «Отель „Эверест“»-ում կային իրական դեպքերի հիման վրա թողարկված երգեր, որոնցից մի քանիսը տեղ գտան «Зеркала» մասի մեջ։ Համեմատաբար ավելի պարզ երգերը կատարողը հավաքեց «Праздник на улице 36»-ում՝ շարունակելով «Уроборос»-ի վրա կատարվող աշխատանքները։ Այդ ժամանակների ստեղծագործությունների մի մասը հրատարակվել է Jillzay կոլեկտիվի թողարկումների ժամանակ։

Ալբոմը թողարկվեց երկու մասով. առաջինը ստացավ «Улица 36» անվանումը, որտեղ ներկայացվում է աղքատ կյանքի պատմություն, իսկ երկրորդը՝ «Зеркала»-ն, ներկայացնում է հայտնի լինելու հակառակ կողմը և արտիստի կյանքը։ Հատկանշական է, որ առաջին մասը բաղկացած է «օլդսքուլյան» ռիթմերից, իսկ երկրորդը, ընդհակառակը, «նյուսքուլյան» ռիթմերից։ Աշխատանքի մեջ չի շոշափվում սեռերի միջև հարաբերությունները, այլ բացահայտում է սոցիալական ցածր խավերի ահարկու աշխարհը։ Թողարկման օրը կատարողը հայտարարեց, որ ինքը «հեռանում է ռեփից» և 2-3 տարի դադար է վերցնում, բայց չի ավարտում իր երաժշտական ​​կարիերան։

Հաջողություն և կարծիքներ 
Թողարկումից հետո առաջին օրերին ալբոմը զբաղեցրեց ռուսական iTunes-ի 1-ին և 2-րդ տեղերը` դուրս մղելով Էմինեմի Revival ալբոմը, և երրորդ տեղը Google Play Music-ում։ «Газета.Ru» հրատարակությունը ալբոմը անվանել է 2017 թվականի քսան լավագույն ալբոմներից մեկը։ Meduza հրատարակությունը ալբոմը անվանել է ռուսերեն «հնարավոր է՝ լավագույն» ալբոմը 2017 թվականին։ The Flow պորտալը ալբոմը անվանել է 2017 թվականի չորրորդ ամենալավ ալբոմը։

«Тихое Место»-ից Ալեքսանդր Կուլիկովսկին «Уроборос»-ը նկարագրել է որպես «իրական հույզերով ալբոմ», այն անվանելով «մերկ նյարդ, որը հնարավորություն է տալիս սլանալ արտիստի կյանքով»՝ հետաքրքրությունը միայն հիմնական ճանապարհին չընդգծելով, ինչպես դեկորացիաներին, որոնց միջով ունկնդիրը ստիպված է անցնել։

Քննադատ Սերգեյ Գուսելնիկովը կարծում է, որ «Улица 36» մասը «ժամանակակից հետխորհրդային քաղաքի հենց ներքևում գոյություն ունեցող բարդությունների, երազանքի ձգտման և դժվարությունների հաղթահարման մասին է, որը լցված է խավարով և անելանելիությամբ», իսկ «Зеркала» մասը պատմում է այն մասին, թե «ինչ է տեղի ունենում հաջողության հասնելուց հետո և ինչ նոր դժվարությունների է բերում այդ հաջողությունը», սկավառակը լցված է ավելի մեծ խավարով և հուսահատությամբ, բայց «օղակավոր ավարտով», ինչը հերոսին վերադարձնում է առաջին մասի ամենասկիզբը։

Երգացանկ

Ծանոթագրություններ 

Ալբոմներ այբբենական կարգով
2017 ալբոմներ
Երաժշտական ալբոմներ